CELEX: 
Language: ga
Date: 2021-06-10 00:00:00
Title: RIALACHÁN CUR CHUN FEIDHME (AE) .../... ÓN gCOIMISIÚN lena leagtar síos nós imeachta sonrach um shainaithint feithiclí tromshaothair atá deimhnithe mar fheithiclí seirbhíse ach nach bhfuil cláraithe amhlaidh agus lena gcuirtear i bhfeidhm ceartúcháin maidir le meánastaíochtaí sonracha bliantúla CO2 an mhonaróra chun na feithiclí sin a chur san áireamh

RIALACHÁN CUR CHUN FEIDHME (AE) .../... ÓN gCOIMISIÚN
            
            
               an 10.6.2021
            
            
               lena leagtar síos nós imeachta sonrach um shainaithint feithiclí tromshaothair atá deimhnithe mar fheithiclí seirbhíse ach nach bhfuil cláraithe amhlaidh agus lena gcuirtear i bhfeidhm ceartúcháin maidir le meánastaíochtaí sonracha bliantúla CO2 an mhonaróra chun na feithiclí sin a chur san áireamh
            
            
               (Téacs atá ábhartha maidir le LEE)
            
            
               TÁ AN COIMISIÚN EORPACH,
            
            
               Ag féachaint don Chonradh ar Fheidhmiú an Aontais Eorpaigh,
            
            
               Ag féachaint do Rialachán (AE) 2019/1242 ó Pharlaimint na hEorpa agus ón gComhairle an 20 Meitheamh 2019 lena socraítear na caighdeáin feidhmíochta maidir le hastaíochtaí CO2 d’fheithiclí nua tromshaothair agus lena leasaítear Rialacháin (CE) Uimh. 595/2009 agus (AE) 2018/956 ó Pharlaimint na hEorpa agus ón gComhairle agus Treoir 96/53/CE ón gComhairle
                  1
               , agus go háirithe Airteagal 2(3) de,
            
            
            
               De bharr an mhéid seo a leanas:
            
            
               (1)Chun feithiclí tromshaothair atá deimhnithe mar fheithiclí seirbhíse ach nach bhfuil cláraithe amhlaidh a shainaithint, is iomchuí na sonraí a thuairiscigh na monaróirí agus na Ballstáit a úsáid i gcomhréir le Rialachán (AE) 2018/956.
            
            
               (2)Chun na neamhréireachtaí sna sonraí arna dtuairisciú maidir le deimhnithe agus clárúcháin i gcomhréir le Rialachán (AE) 2018/956 a réiteach, ba cheart cead a thabhairt do na Ballstáit agus do na monaróirí barúil a thabhairt faoi fhaisnéis nua agus, i gcás inar ghá, faisnéis nua a thuairisciú chun an fhaisnéis a tuairiscíodh roimhe sin a cheartú.
            
            
               (3)I dtaca le ceartúcháin atá mar thoradh ar fheithiclí tromshaothair atá deimhnithe mar fheithiclí seirbhíse ach nach bhfuil cláraithe amhlaidh, agus a chuirtear i bhfeidhm maidir le meánastaíochtaí sonracha bliantúla CO2 an mhonaróra, is gá na ceartúcháin sin a bheith comhréireach agus athchomhairleach, chun dreasú a thabhairt maidir le próiseáil cheart chúramach a dhéanamh ar shonraí agus chun go seachnófar astaíochtaí CO2 a shannadh go mícheart i leith na bhfeithiclí sin, cibé acu le faillí nó le beartaíocht an sannadh sin. 
            
            
               (4)I gcás ina measann an Coimisiún gur cheart, an tráth a cláraíodh í, feithicil a clárú mar fheithicil seirbhíse, ba cheart dó na sonraí a thuairiscigh na Ballstáit a cheartú dá réir agus a mheas gur feithicil seirbhíse í an fheithicil chun críocha Airteagal 2(3) de Rialachán (AE) 2019/1242.
            
            
               (5)Dá bhrí sin, chun meánastaíochtaí sonracha CO2 an mhonaróra a ríomh, déantar feithiclí tromshaothair ar sannadh astaíochtaí go mícheart ina leith a mheas agus na hastaíochtaí CO2 a bhaineann leo arna gcinneadh de réir próifílí misin seirbhíse, próifílí arb airde na hastaíochtaí CO2 a shanntar ina leith ná na hastaíochtaí a chinntear i leith próifílí misin de chineál an tseachadta agus, dá réir sin, ar lú is fabhrach iad don mhonaróir ná na hastaíochta a shannfaí dá ndéanfaí ceartdeimhniú ar an bhfeithicil mar fheithicil seachadta tráth a ceadchláraithe.
            
            
               (6)Tá na bearta dá bhforáiltear sa Rialachán seo i gcomhréir le tuairim an Choiste um Athrú Aeráide,
            
            
               TAR ÉIS AN RIALACHÁN SEO A GHLACADH:
            
            
               Airteagal 1 
               Feithiclí tromshaothair atá deimhnithe mar fheithiclí seirbhíse ach nach bhfuil cláraithe amhlaidh a shainaithint
            
            
               1.Bunóidh an Coimisiún liosta ar a mbeidh feithiclí tromshaothair a deimhníodh de réir bhrí Airteagal 2(3) de Rialachán (AE) 2019/1242 mar fheithiclí seirbhíse ar bhonn na sonraí a thuairiscigh an monaróir i gcomhréir le hAirteagal 5 de Rialachán (AE) 2018/956 ach nár cláraíodh mar fheithiclí seirbhíse ar bhonn na sonraí a thuairiscigh na Ballstáit i gcomhréir le hAirteagal 4 de Rialachán (AE) 2018/956.
            
            
               2.Soláthróidh an Coimisiún na codanna ábhartha den liosta dá dtagraítear i mír 1 do na húdaráis inniúla dá dtagraítear in Airteagal 4(2) de Rialachán (AE) 2018/956 agus do na pointí teagmhála arna gceapadh ag an monaróir de bhun Airteagal 5(2) de Rialachán (AE) 2018/956.
            
         
         
            
               3.Féadfaidh údaráis inniúla agus monaróirí soiléirithe maidir le cruinneas na sonraí arna dtuairisciú de bhun Airteagail 4 agus 5 de Rialachán (AE) 2018/956 a sholáthar don Choimisiún laistigh d’aon mhí amháin tar éis dóibh an liosta de bhun mhír 2 a fháil.
            
            
               4.Ar fháil na soiléirithe sin don Choimisiún nó ar theacht do dheireadh na tréimhse aon mhí amháin dá bhforáiltear i mír 3, déanfaidh an Coimisiún measúnú ar an liosta ar a mbeidh feithiclí tromshaothair dá dtagraítear i mír 1 ar bhonn an tsoiléirithe tuairiscithe dá bhforáiltear de bhun mhír 3, ar bhonn argóintí na bpáirtithe agus, b’fhéidir, ar bhonn roinnt imscrúduithe breise.
            
            
               5.Má chinneann an Coimisiún, i bhfianaise thoradh an mheasúnaithe dá dtagraítear i mír 4, gur cláraíodh mar ba cheart mar fheithiclí nach feithiclí seirbhíse iad, feithiclí tromshaothair arna sainaithint de bhun mhír 1, cuirfidh an Coimisiún ceartúcháin i bhfeidhm maidir le meánastaíochtaí sonracha bliantúla CO2 an mhonaróra i gcomhréir le hAirteagal 2 chun na feithiclí sin a chur san áireamh. 
            
            
               6.Féadfaidh an Coimisiún, i bhfianaise shaintréithe teicniúla na bhfeithiclí lena mbaineann, deimhniú de chuid na feithicle tromshaothair céanna, ar deimhniú é a dhéanfaidh an monaróir a athríomh, de réir shaintréithe teicniúla na feithicle sin, i ngrúpa feithiclí 4, 5, 9 nó 10 d’Iarscríbhinn I, Tábla 1 a ghabhann le Rialachán (AE) 2017/2400, a chur in ionad an deimhnithe a bhain leis an gcéad‑tuairisc ar an bhfeithicil seirbhíse. I gcás den sórt sin, ní chuirfidh an Coimisiún ceartúcháin i bhfeidhm maidir le meánastaíochtaí sonracha bliantúla CO2 an mhonaróra i gcomhréir le hAirteagal 2 chun na feithiclí sin a chur san áireamh ach áireofar na feithiclí sa chinneadh a dhéanfar maidir le hastaíochtaí sonracha CO2 an mhonaróra de réir fhorálacha Rialachán (AE) 2019/1242, go háirithe i gcás ina bhfuil na bearta lena mbeifí ag súil go réasúnach déanta ag an monaróir ionas go dtacófar le cruinneas an dearbhaithe feithicle gur feithicil seirbhíse a bhí i gceist, bunaithe ar an bhfaisnéis a bhí ar fáil tráth an dearbhaithe.
            
            
               7.Má chinneann an Coimisiún, i bhfianaise thoradh an mheasúnaithe dá dtagraítear i mír 4, gur cheart, nuair a cláraíodh iad, feithiclí tromshaothair arna sainaithint de bhun mhír 1 a chlárú mar fheithiclí seirbhíse, ceartóidh an Coimisiún na sonraí a thuairiscigh an mBallstát i gcomhréir le hAirteagal 4 de Rialachán (AE) 2018/956 agus cuirfidh sé an Ballstát inar cláraíodh na feithiclí tromshaothair sin ar an eolas faoin gceartúchán sin.
            
            
            
               Airteagal 2 
               Ceartúcháin a chur i bhfeidhm maidir le meánastaíochtaí sonracha CO2 
            
            
               Más ann d’fheithiclí tromshaothair a chomhfhreagraíonn d’fhorálacha Airteagal 1(5), déanfar meánastaíochtaí sonracha bliantúla CO2 an mhonaróra a cheartú mar seo a leanas:
            
            
               (avgCO2sg)corr = (Vsg x avgCO2sg + ∑v CO2Vv ) / (Vsg + Vocsg), 
            
            
            
               nuair:
            
            
               is é avgCO2sg meánastaíochtaí sonracha CO2 an mhonaróra mar a shainmhínítear in Iarscríbhinn I, pointe 2.2. a ghabhann le Rialachán (AE) 2019/1242;
            
            
               is é Vsg líon na bhfeithiclí nua tromshaothair atá ag an monaróir san fhoghrúpa feithiclí sg, gan feithiclí seirbhíse a áireamh, i gcomhréir le hAirteagal 4, pointe (a) den Rialachán (AE) 2019/1242; 
            
            
               is é ∑v an tsuim i leith na bhfeithiclí tromshaothair uile atá ag an monaróir san fhoghrúpa feithiclí sg, i gcomhréir le forálacha Airteagal 1(5);
            
            
               is é CO2Vv meánastaíochtaí CO2 in g/tkm na feithicle seirbhíse v le haghaidh na dteaglamaí difriúla uile de phróifílí misin, de choinníollacha ó thaobh ualaigh de agus de chineálacha breosla, arna dtuairisciú i gcomhréir le Rialachán (AE) 2018/956;
            
            
               is é Vocsg líon na bhfeithiclí tromshaothair atá ag an monaróir san fhoghrúpa feithiclí sg, i gcomhréir le hAirteagal 1(5).
            
            
               Cuirfear meánastaíochtaí sonracha CO2 ceartaithe an mhonaróra (avgCO2sg)corr in ionad mheánastaíochtaí sonracha CO2 an mhonaróra avgCO2sg chun críocha Rialachán (AE) 2019/1242.
            
            
               Airteagal 3 
               Teacht i bhfeidhm
            
            
               Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.
            
            
               Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            
         
         
            
               Arna dhéanamh sa Bhruiséil, 10.6.2021
            
            
               
                     Thar ceann an Choimisiúin
               
               
                     An tUachtarán
                     Ursula VON DER LEYEN
               
            
         
         
            
                  
                     (1)
                  
                        IO L 198, 25.7.2019, lch. 202.